**C E N N Í K**

V nadväznosti na § 63 ods. 1 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov vydáva Metodicko-pedagogické centrum cenník poplatkov za doplňujúce pedagogické štúdium a základný modul funkčného vzdelávania nasledovne:

|  |  |  |
| --- | --- | --- |
| **Názov** | **Rozsah v hodinách** | **Suma** |
| Základný modul doplňujúceho pedagogického štúdia pre vychovávateľov a pedagogických asistentov | 145 hod. | 190,- eur |
| Základný modul doplňujúceho pedagogického štúdia pre vychovávateľov v školách pre deti alebo žiakov so ŠVVP, v školských výchovno-vzdelávacích zariadeniach, v špeciálnych výchovných zariadeniach a pre vychovávateľov v zariadeniach pôsobiacich v oblasti sociálnoprávnej ochrany detí a sociálnej kurately | 240 hod. | 315,- eur |
| Rozširujúci modul doplňujúceho pedagogického štúdia pre pedagogických asistentov | 90 hod. | 115,- eur |
| Základný modul funkčného vzdelávania  | 90 hod. | 115,- eur |

1. Poplatok za doplňujúce pedagogické štúdium a základný modul funkčného vzdelávania podľa § 63 ods. 1 zákona č. 138/2019 Z. z. je príjmom štátneho rozpočtu a uhrádza sa bankovým prevodom alebo poštovou poukážkou **na účet** vedený v Štátnej pokladnici číslo: **SK71 8180 0000 0070 0006 3652**, **variabilný symbol:** číslo prihlášky. Potvrdenie o úhrade poplatku tvorí prílohu prihlášky na toto štúdium.
2. Účastník je povinný zaplatiť poplatok pred začiatkom štúdia, a to:
3. jednorazovou splátkou za príslušný modul, alebo
4. v dvoch splátkach, prvú splátku pred začiatkom štúdia, druhú splátku do 10 kalendárnych dní po ukončení 6. mesiaca štúdia príslušného modulu.
5. V prípade, ak účastník poplatok nezaplatí, **nebude na vzdelávanie zaradený**.
6. Ak účastník nemôže nastúpiť na vzdelávanie z vážnych dôvodov, poplatok mu bude
na základe jeho žiadosti vrátený v plnej výške.
7. V prípade, ak účastník štúdium na základe vlastného rozhodnutia predčasne ukončí, uhradený poplatok mu nebude vrátený, ale ostane príjmom štátneho rozpočtu.
8. Cenník nadobúda účinnosť dňom 15. novembra 2020.

V Bratislave 26. október 2020

**RNDr. Mária Rychnavská, PhD.**

 generálna riaditeľka